sv en da nl ca da da nb es da da da da da da da da da da sv da da nb da de nn da en nb nb da da nb da nb da de nb da da da da da da da da da da da da nl da en da da es nl da
Top 3 skader: Det ramte danskerne på sommerferien 2022 | Gjensidige Forsikring
24.8.2022 07:23:00 CEST | Gjensidige Forsikring
Sygdom, bagageforsinkelser og afbestillinger har præget sommerferien for danskerne. Det viser skadetal fra Gouda Rejseforsikring.
Juni og juli måned er lig med sommerferie for langt størstedelen af danskerne, og det betyder timevis af solbadning og oplevelser verden over. Men det er desværre ikke alle, der går problemfrit gennem den længe ventede sommerferie.
Hvert år rammes danskere desværre også af problemer på sommerferien, og sommeren 2022 var ingen undtagelse. Kigger man på det samlede antal skadeanmeldelser hos Gouda Rejseforsikring, som er en del af Gjensidige, er der en klar vinder af den ærgerlige konkurrence.
Det viser sig nemlig, at hver anden kunde, der anmeldte en skade i juni og juli, måtte have hjælp til behandling hos læge eller på sygehus, samt andre relaterede ydelser som fx hjemtransport. Hver fjerde skade omhandlede afbestilling af ferier, mens lidt mere end én ud af ti skader var relateret til bagageforsinkelser.
“Der har denne sommer været utroligt meget fokus på bagageproblemer i en række lufthavne verden over, men det har faktisk ikke udmøntet sig i så mange skadeanmeldelser, som man kunne have frygtet. Det er forhåbentligt et tegn på, at flyselskaberne der har ansvaret for folks bagage har handlet hurtigt og effektivt, i en situation som selvfølgelig helst aldrig må ske,” siger Louise Hertzum Andersen, der er chef for forretningsudvikling i Gouda Rejseforsikring.
Det er dog Gouda Rejseforsikrings forventning, at der vil være et større antal efteranmeldelser vedrørende bagageforsinkelse end tidligere år, i de tilfælde hvor flyselskaberne fx ikke kan hjælpe med hele udgiften til erstatningskøb.
Minimal coronapåvirkning på sommerferien
Mens der har været et enormt pres på de internationale lufthavne, har et andet tilbagevendende problem, nemlig corona-pandemien, ikke vist sig at skabe synderligt mange problemer for de danske rejsende.
Tal fra Gouda Rejseforsikring viser nemlig, at blot 5 % af den samlede mængde af skadeanmeldelser under rejseforsikringen i juni og juli relaterede sig til corona, og det er en positiv nyhed for de rejsende.
“Det er uden tvivl dejligt at se, at folk har kunne holde sommerferie næsten upåvirket af corona. Der er selvfølgelig stadig steder i verden, hvor restriktioner og testkrav er en del af rejsen, men overordnet set må vi sige, at det er en meget lille andel af vores skadeanmeldelser, der relaterer sig til corona i øjeblikket” siger Louise Hertzum Andersen.
Al data baserer sig på skadeanmeldelser for Gouda Rejseforsikring for juni og juli måned. Gouda Rejseforsikring er en del af Gjensidige.
Tlf:27 52 46 44am@gjensidige.dk
Information om Gjensidige Forsikring
A.C. Meyers Vænge 9
70 10 90 09https://www.gjensidige.dk/
Gjensidige er et ledende nordisk skadeforsikringsselskab, som er noteret på Oslo Børs. Vi har ca. 3.800 medarbejdere og tilbyder skadeforsikring i Norge, Danmark, Sverige og Baltikum. I Norge tilbydes også pension og opsparing. Driftsindtægterne var 30 mia. NOK i 2021, mens forvaltningskapitalen udgjorde 130 mia. NOK.
Følg pressemeddelelser fra Gjensidige Forsikring
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Gjensidige Forsikring
De fleste danskere ved ikke om deres bolig er energimærket5.10.2022 08:03:14 CEST | Pressemeddelelse
Over halvdelen af danskerne er ikke klar over, hvilket energimærke deres bolig har, viser ny undersøgelse fra Gjensidige og NRGi. Der er ellers flere fordele ved at kende sit energimærke - særligt i denne tid med historiske prisstigninger på energi, lyder det fra energikonsulent.
Nye tal: Stigende priser på energi tvinger danskere til at spare på fødevarer2.10.2022 09:35:18 CEST | Pressemeddelelse
Inflationen og de stigende energipriser har ramt danske husholdninger hårdt, og det påvirker danskernes lyst og evner til at bruge penge på fødevarer, oplevelser og ferier. Det viser en ny undersøgelse, som Kantar Gallup har lavet for Gjensidige.
Mange danskere vil kvitte denne usunde vane29.9.2022 07:37:19 CEST | Pressemeddelelse
Mere end hver anden ryger giver udtryk for, at de ønsker at kvitte smøgerne. Det viser en ny undersøgelse, Kantar Gallup har lavet for Gjensidige.
Kæmpe stigning: Så mange flere sparer på strømmen23.9.2022 13:45:34 CEST | Pressemeddelelse
Ni ud af ti danskere forsøger aktivt at spare på el-forbruget, hvilket næsten er en fordobling i forhold til sidste år. Det viser en ny undersøgelse, som Kantar Gallup har lavet for Gjensidige.
Hver fjerde dansker tager på ferie uden rejseforsikring23.9.2022 09:00:00 CEST | Pressemeddelelse
Én ud af fire danskere tager på ferie uden rejseforsikring, og den tendens skal ændres og bliver derfor et fokusområde i det nye samarbejde mellem Gouda Rejseforsikring og Sygeforsikringen "danmark".
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022